62014TO0488(02)_INF
Διάταξη του Γενικού Δικαστηρίου (όγδοο τμήμα) της 6ης Δεκεμβρίου 2023 – Mdr Inversiones και Espacio Activos Financieros κατά Επιτροπής
(Συνεκδικασθείσες υποθέσεις T-488/14 και T-489/14) (
1
)
«Προσφυγή ακυρώσεως – Κρατικές ενισχύσεις – Ενίσχυση χορηγηθείσα από τις ισπανικές αρχές προς ορισμένους ομίλους οικονομικού σκοπού (ΟΟΣ) και τους επενδυτές τους – Φορολογικό καθεστώς ορισμένων συμφωνιών χρηματοδοτικής μίσθωσης για την αγορά πλοίων (ισπανικό φορολογικό καθεστώς χρηματοδοτικής μίσθωσης) – Απόφαση με την οποία η ενίσχυση κηρύσσεται εν μέρει ασύμβατη με την εσωτερική αγορά και διατάσσεται η μερική ανάκτησή της – Μερική εξάλειψη του αντικειμένου της διαφοράς – Μερική κατάργηση της δίκης – Προσφυγή εν μέρει προδήλως στερούμενη νομικού ερείσματος»
1.
Προσφυγή ακυρώσεως – Προσφυγή στρεφόμενη κατά απόφασης – Έννομο συμφέρον – Μερική ακύρωση της προσβαλλόμενης πράξης κατόπιν άλλης προσφυγής ασκηθείσας κατά της πράξης αυτής – Προσφυγή με αίτημα την ακύρωση τόσο των ακυρωθέντων όσο και των μη ακυρωθέντων τμημάτων της προσβαλλόμενης πράξης – Προσφυγή η οποία διατηρεί το αντικείμενό της αποκλειστικώς κατά το μέρος που αφορά τα μη ακυρωθέντα τμήματα
(Άρθρα 263 και 277 ΣΛΕΕ· Κανονισμός Διαδικασίας του Γενικού Δικαστηρίου, άρθρο 131)
(βλ. σκέψεις 22‑48)
2.
Ενισχύσεις χορηγούμενες από τα κράτη – Έννοια – Επιλεκτικός χαρακτήρας του μέτρου – Φορολογικά μέτρα υπέρ ορισμένων ομίλων οικονομικού σκοπού και των επενδυτών τους – Φορολογικό καθεστώς που εφαρμόζεται σε ορισμένες συμφωνίες χρηματοδοτικής μίσθωσης για την αγορά πλοίων – Επιλεκτικός χαρακτήρας του καθεστώτος στο σύνολό του, συναγόμενος από τα αποτελέσματα της έγκρισης της πρόωρης απόσβεσης επί των άλλων θεσπισθέντων μέτρων – Επιτρεπτό
(Άρθρο 107 § 1 ΣΛΕΕ)
(βλ. σκέψεις 54-59)
3.
Πράξεις των οργάνων – Αιτιολογία – Υποχρέωση – Περιεχόμενο – Απόφαση της Επιτροπής στον τομέα των κρατικών ενισχύσεων – Απόφαση αφορώσα φορολογικό καθεστώς που εφαρμόζεται σε ορισμένες συμφωνίες χρηματοδοτικής μίσθωσης για την αγορά πλοίων – Απαιτείται παράθεση των πραγματικών περιστατικών και των νομικών εκτιμήσεων που έχουν αποφασιστική σημασία για την οικονομία της απόφασης – Δεν απαιτείται ειδική αιτιολογία για κάθε ζήτημα που προβάλλεται από τους ενδιαφερομένους
(Άρθρα 107 § 1, και 296 ΣΛΕΕ)
(βλ. σκέψεις 63, 64)
Διατακτικό
Το Γενικό Δικαστήριο διατάσσει:
1)
Παρέλκει η έκδοση απόφασης επί των προσφυγών στο μέτρο που βάλλουν κατά του άρθρου 1 της απόφασης 2014/200/ΕΕ της Επιτροπής, της 17ης Ιουλίου 2013, σχετικά με την κρατική ενίσχυση SA.21233 C/11 (πρώην NN/11, πρώην CP 137/06) που έθεσε σε εφαρμογή η Ισπανία – Φορολογικό καθεστώς που διέπει ορισμένες συμφωνίες χρηματοδοτικής μίσθωσης, γνωστό και ως «ισπανικό φορολογικό καθεστώς χρηματοδοτικής μίσθωσης», καθόσον ορίζει τους ομίλους οικονομικού σκοπού και τους επενδυτές τους ως τους μόνους αποδέκτες της ενίσχυσης την οποία αφορά η απόφαση αυτή, και κατά του άρθρου 4, παράγραφος 1, της εν λόγω απόφασης, καθόσον διατάσσει το Βασίλειο της Ισπανίας να ανακτήσει το συνολικό ποσό της ενίσχυσης την οποία αφορά η απόφαση αυτή από τους επενδυτές των ομίλων οικονομικού σκοπού που έλαβαν τη σχετική ενίσχυση.
2)
Απορρίπτει τις προσφυγές κατά τα λοιπά.
3)
Έκαστος διάδικος φέρει τα δικαστικά έξοδά του.
(
1
)	ΕΕ C 282 της 25.8.2014.